
CADRUL ISTORIC 

VATRA SATULUI CORNOVA 

de HENRI H. STAHL 

a) CÂTEVA LĂMURIRI INIŢIALE 


S ATUL Comova din Judeţul Orhei, Basarabia, este un sat de mazili cu o veche organizare 
socială răzăşească, în formele «umblării pe bătrâni », astăzi în complectă disoluţie. 

« Răzăşia », după cum am arătat în altă parte, este o formă de organizare totală a satului 
românesc, vastă creaţie populară, cu un sistem propriu de organizare economică, juridică şi 
politică. Iar « umblarea pe bătrâni», este o formă specială a acestei răzăşii, încă nestudiată 
deplin prin cercetări directe, dar care pare a fi de o nebănuită amploare şi eficacitate în anumite 
împrejurări. 

Amintirile scrise rămase de pe urma acestui sistem răzăşesc sunt întotdeauna foarte puţine. 
La Cornova, de pildă, nu ne-a fost dat să găsim decât un prea mic grup de acte, cuprinzând 
numai câteva lămuriri, mărunte şi răzleţe. Dealtfel actele scrise, oricât de multe ar fi, nu ne pot 
da niciodată toate lămuririle pe care le pretindem pentru înţelegerea sociologică a unei 
asemenea probleme. Fără îndoială că, dacă am fi siliţi să reconstituim istoria socială a satului 
Cornova şi să ne lămurim asupra genezei « umblării pe bătrâni», numai cu ajutorul exegezei 
actelor, munca noastră ar fi zadarnică. 

Dar avem la îndemână o altă metodă: aceea de a studia până la epuizare prezentul şi a-1 
înţelege, astfel ca el să ne dea, nu numai sugestii în tălmăcirea actelor, dar şi jalonul final de 
ajungere al întregii deveniri istorice a cărei reconstituire o facem. 

Acest studiu al prezentului, ca tehnică specială istorică, a fost până acum înţeles mai ales în 
comentarea tradiţiilor şi supravieţuirilor, a acelor « survivals » de care vorbesc folkloriştii 
tradiţionişti. Dar a te mărgini exclusiv la ele, ar fi din nou o pornire pe cale stearpă: amintirile 
oamenilor sunt tendenţioase; reţin, falsificând, numai ceeace este de folos actual. 

Avem însă, cel puţin în cazul răzăşiei umblătoare pe bătrâni, o altă metodă, oarecum inedită, 
a cărei necesitate şi eficacitate vom încercă să o demonstrăm în schiţa de faţă, care nu este deci o 
prezentare finală de rezultate, pe acestea nea- vându-le deocamdată nici noi. «Deocamdată», 
înseamnă: până la întrebuinţarea ridicărilor topografice, pe care o pretindem ca tehnică nouă de 
lucru în reconstituirile monografice ale trecutului satului. 

Şi iată cum anume: sistemul juridic al umblării pe bătrâni se bazează pe o devălmăşie pe 
cote părţi proporţionale, care lasă urme înfăptuite în pământ: sunt măsurători, parcelări, 
potriviri cantitative, veşnic aceleaşi, între diverse «table », 

«curele», «delniţe » etc., reprezentând «bătrânii»; anume ordine de apariţie, în diverse locuri, ale 
aceloraşi proporţionalizări de suprafeţe de pământ, care, dacă le ştim măsura pe baza unor 
ipoteze cumpănit chibzuite, ne vor putea permite să reconstituim însuş sistemul juridic care le 
stă cândva la temelie şi fără de care aceste materializări în parcelări de pământ apar ca absurde. 

Şi aceasta ne va fi cu putinţă chiar dacă, în răstimp, sistemul umblării pe bătrâni a pierdut 
orice semnificaţie practică şi chiar în lipsa izvoarelor istorice şi a tradiţiilor. 

In chestionarul pe care l-am alcătuit pentru studiul problemelor privitoare la morfologia 
socială a vechiului sat românesc, am dat următoarea definiţie umblării pe bătrâni: «un sat umblă 
pe bătrâni în momentul când întreg hotarul satului este stăpânit în devălmăşie pe cote părţi 
proporţionale, fie aparente, fie ascunse, socotite conform indicaţiilor unei spiţe de neam». 

Devălmăşia aceasta poate însă uneori încetă: cotele părţi încremenesc în ţineri private, 
devălmăşia fiind înlocuită cu proprietatea deplină. Amintirea unui sistem unitar sătesc de 
organizare a proprietăţii devălmaşe, dispare. Insă ceeace rămâne *este, după cum am spus, 
proporţionalizarea dintre « proprietăţile » de astăzi, reprezentând vechile cote părţi, la rândul lor 
corespunzând proporţiilor dintr’o anumită spiţă de neam, care la rândul ei se poate reconstitui. 

Iar structura populaţiei, înţeleasă sub raportul unor anumite proporţii de familii 
reprezentând diferite clase sociale, precum şi modul lor de distribuţie teritorială, ca loc de 
aşezare şi ca locuri de cultură în sânul hotarului sătesc, con- stitue un nou punct de sprijin care 
se adaogă celui oferit de simplul calcul de suprafeţe. 

Fără îndoială, vânzările, înzestrările, pot complică la nesfârşit problema. Cu atât mai mult 
cu cât, o bună bucată de vreme, după ce satul încetează de a mai fi « un sat genealogic », după 
cum îl numeşte d-1 Prof. N. Iorga, adică după ce străini în foarte mare număr invadează satul, 
tot se mai obişnueşte a se învestmânta nouile stări de lucru în formele spiţei de neam, acum 
deplin mincinoase. Cumpărătorii mărunţi sunt integraţi în spiţe de neam, la locul cuvenit lor faţă 
de întinderea pământului pe care îl au, ori sunt socotiţi deadreptul ca « bătrâni», atunci când au 
cumpărat atâta pământ cât se cade să aibe un « bătrân ». Apoi, odată cu apariţia vremurilor noui 
capitaliste, se părăseşte până şi acest sistem de camuflare în formele vechii umblări pe bătrâni şi 
obştia satului se desface, dând loc unei comune de proprietari izolaţi (i). 

Cum se înfăţişează problema în satul Cornova ? Nu avem aci de gând a trată, în ansamblul 
ei, problema răzăşiei acestui sat. O vom face într’un volum pe care îl pregătim. Deocamdată 
atingem numai un fragment mărunt al problemei în legătură cu vatra satului. 

Câteva prealabile lămuriri asupra întregului trup de moşie sunt totuş necesare. 


(i) In Cornova mazilnl I. V. Roşea spune cu părere de rău: «înainte eram mazil. Azi sunt I. V. 
Roşea, domiciliat în comuna Cornova» (fişe Tr. Herseni). 

b) HOTARUL SATULUI CORNOVA 

Cornova, întocmai ca şi întreaga serie de sate mazileşti aşezate între valea Iche- lului şi 
Valea Culei, îşi are trupul de moşie împărţit într’o serie de parcelări, toate egal de lungi, dar de 
lărgimi diverse şi care « vrâstează » moşia dela un cap la altul. Aceste « delniţe », cum le numesc 
curent locuitorii, au fiecare câte un nume de neam, « căci s’a dat şi delniţelor nume, ca la 
oameni» (inf. Gh. Popescu 63 ani mazil, analfabet). 

Vechimea acestor delniţe, ar merită o mai atentă cercetare: obiceiul de a împărţi pământul 
în « fâşii», în « curele », în « blăni» etc., e general şi uneori străvechiu; însă împărţirea delniţelor 
din Cornova a suferit,fără îndoială, prefaceri moderne, crescând dela 8 câte erau la 1881, la 12 
câte sunt astăzi. 

In tot cazul lista actuală a delniţelor, enumerarea fiind făcută în ordinea indicată de teren, dela 
brazda satului Rădeni spre brazda satului Năpădeni, este următoarea: 

1. Caracaşul. 

2. Şoimăreasca. 

3. Jărdăneasca. 

4. Chişculeasa. 

5. Zahareasca. 

6. Comaniceasca. 

7. Nadelul. 

8. Găneasca. 

9. Boeneasca. 

10. Lăzasca. 

11. Miticeasca. 

12. Popasca. 

In dosul fiecărei delniţi, Cornovenii presupun existenţa unui neam; şi la origina fiecărui 
neam, existenţa unui « bătrân ». Locuitorii cred într’o legătură indisolubilă care trebuie să existe 
între neam şi delniţă. Câte neamuri sunt, atâtea şi delniţele; e deci cu neputinţă neam vechiu 
comovean fără de delniţă, precum nici delniţă fără neam descălecător. Astfel neamurile 
stăpânitoare din delniţele mai sus enumerate, sunt socotite a descinde din «bătrânii»: Caracaş. 
Şoimaru, Jărdan, Chişcă, Zaharie, Gane, Boian, Lazu, Mitică şi Popa. Comaniceasca, 
cumpărătură recentă a unui rus Comanenco, astăzi din nou în mâinile Comovenilor, are numele 
« bătrânului Comanenco »; Boian, deasemeni de trei generaţii în sat, e socotit« bătrân ». Până şi 
Nadelul, lot de pământ dat ţăranilor conform legii de împroprietărire a lui Alexandru Il-lea, la 
1852, e atribuit de unii« bătrânului Nadei» (inf. Mihai Gane, mazil analfabet). 

Iată câteva fragmente din declaraţiile sătenilor cu privire la această credinţă a lor 1 ). 

(1) Textele informatorilor sunt întotdeauna stenograme credincioase, fără schimbări de sintaxă sau 
vocabular; lipsindu-le, pentru a fi absolută copie a realităţii, numai notaţia fonetică, notaţie ce nu poate fi 

La noi mă tem că sunt delniţe: Popasca, Miticeasca, Lăzasca, Boeneasca, Găneasca, 
Nadelul şi apoi Comaniceasca, Chişculeasca, Zahareasca, Caracaşul şi Şoimăreasca. n 
delniţe. Ba este şi Jerdăneasca; 12 delniţe. 

omului, care, când a descălecat satul dintâi, din vremea Turcului, apoi a fost aşa că s’a 

astăzi că pe niciunul nu-1 ajunge ce să mai facă. 

Aşa Caracaşul s’a numit tot după un om. Şi-a pus familia aceea delniţă. Popasca, a 
fost unul Popa şi s’a numărat delniţa, a lui. Din Căneşti, a fost unul Gane. Iată sunt şi 
amu Găneşti. Şi Popeşti sunt; şi Zahareşti. S’a numit aşâ că delniţa este a lui. Poate, pe 
urmă, nici os de osul lui nu mai este. De când a fost omul! Dar pământul aşâ se numeşte şi 
se numără, chiar dacă nu are copii. Altmintrelea pe ce nume să-l pui? 

D-vs. aţi cumpărat dela mine. De amu înainte o să se schimbe. A fost a lui Vasile 
Popa şi acum este după pronumele d-vs. Dar delniţa tot aceea este. Apoi ce delniţă este ? 
Cutare delniţă. Dela mine, 1-aţi luat d-vs.; dar este tot pe delniţa aceea, nu este chip să se 
piardă delniţa. Pământul este lucru mu- tător. îmi cumpăraţi pământu şi de amu înainte 
este al d-vs. Dar delniţa este tot aceea; măcar să treacă 100 de ani, tot aceea este. Nu are 
chip să nu se pomenească, nici ca cum. Ehehe, prin câte mâini s’a schimbat pământu ; dar 
delniţele au rămas! 

De late, nu sunt deopotrivă: unele mai înguste, altele mai late, pentrucă nu sunt 
toate la un fel. Noi singuri zicem: oare de ce nu sunt deopotrivă? Cred că acela care a fost 

apoi el a luat altmintrelea decât cel mai prost. Singuri nu ţinem minte. Au fost doi oameni 
cari au avut delniţele lor. Unul când am cumpărat noi dela el, 90 oameni, am cumpărat 
delniţa toată. Pământul l-am luat, dar tot Comaniceasca îi zicem, că este luată dela 
Comanenco. Iată şi Jerdeneasca. A fost Jerdan, a fost Vasile Ştirbu pe dânsa, iar astăzi 
este popa (Zamă) acolo şi tot Jerdăneasca îi spune. Tot 12 delniţe au fost dintr’un început. 
Când s’a descălecat satul, atunci s’au făcut 12 şi 12 sunt şi amu şi 12 or fi până la potop. 
Boian a cumpărat dela alţii pe Boeneasca aceea, a cumpărat o bucăţică şi apoi a luat-o pre 
numele lui. Să fi dat toată delniţa, o schimbă de tăt. Dar aşâ: am luat delniţa asta? Las-o 
să se cheme Boeneasca! 

Pă Popasca a fost unu Popa. Cine ştie decâte sute de ani! Dacă ea se numără aşâ, apoi 
este de sute, nu de 20—30 sau 100 de ani, este de multă vreme. 

ca cum; doar delniţa a rămas. 

amu dar famelia nu mai este. In vreme a fost. Pâră nu a fost, nici nu se pomeneşte; nici 
nu are chip să se pomenească dacă nu ar fi fost. 

Sau 

Petrache Caţăr: 

Când a intrat şi s’a aşezat satul Cornovei aici, apoi aceşti au fost atâţia oameni, şi 
s’au gândit: dacă am prinde noi bucata asta de pământ? Şi întâi şi întâi au îngrădit-o cu 
pietre de hotar, cum ai îngrădi casa asta cu peretele. Dar pe urmă, după ce au intrat 
oamenii aceştia aci, au trebuit să-şi împartă moşia pe parte frăţească. Aşâ au făcut. Iată 
eu am tras o delniţă, istălalt o delniţă, celălalt o delniţă. Câţi oameni au fost, atâtea 
delniţe. 

dânşii şi le-a pus iar chietre de hotar printre dânşii. Şi zice 

că chietrele acelea, spuneau părinţii mei, după ce au făcut chietrele, apoi au chemat popa 
la sfinţit şi l-a jurat că dacă s’o atinge în urmă cineva, dacă s’o duce să scoată o chiatră de 
acelea, cineva, să fie el afurisit, ca să nu se strice hotarul acela, că el e tare vestit. 

Pe urmă, dupăce lumea s’a înmulţit, că a avut unul cinci feciori, doi, trei, de amu iar 
au făcut alţi bătrâni. De amu mai puţintei. Acu s’a mai amestecat dar întâi şi întâi aşa a 

După ce s’au împărţit ei şi au prins o bucată de loc, pe urmă ei s’o sfă- sfătuit că locul 
acela să-l mai împartă. Ca să trăiască la hurtă pe dânsul, nu a fost chip, că poate unul 

aşa: unu asta, unu asta. Dacă s’a tras acum şi s’a împărţit aşa. trebue să fie hotare ; şi, în 

în ţară. Unu a fost Mitică. In sfârşit, cum au fost ei. Şi le-a pus numele lor la pământul 
acela. Şoimăreasca se chiamă după Şoimaru; Cărăcaş, a fost unu Cărăcaş, un boer; J 
erdăneasca, a fost unul J erdan (acela a trăit în Rădeni): Când s’a împărţit ei, apoi erâ în 

sau aşa ceva azi. A fost om învăţat, părinţii mei îmi spuneau. 

(Informatorul este întrebat de când a fost această generalski comisie). 

De când a fost generalski comisie trebuie să fie. . . cam cât poate să fie? (Se gândeşte 
mult de tot). Da vreo 300 de ani, să fie. 

El a fost planul moşiei, dar l-au scăpat oamenii din mână. Ştiu că a fost la Mitea 
Chiriac, decând au fost Românii, dar el nu ştie ce s’a făcut cu dânsul, şi dacă a fost tot 
planul moşiei. 

A fost un inginer mare, un generalski comisie, un velimir. Pe Moldovenească este 
inginer ca cum ar fi cum sunt şi amu moşiiile de se împart, moşii boereşti. Dar el a fost 
trimis de un aşezământ; cum ar trimite parlamentul, aşa a fost el trimis. Şi s’a numărat 
generalski komisie, aceea. 

Şi a mai fost o generalski comisie după aceea, care a povirit hotarele acelea. Trebue 
să fie de atunci 50 ani, că eram mititel atunci, şi a fost la noi în sat, unde este şcoala amu, 

acei ingineri când au venit aici se suia în spinarea lui şi juca ţiitura, şi el asudă, părea că 
este mort, dar nu a putut să zică nimic atunci, că acela erâ un om învăţat vrăjmaş. 

Caracterul totalmente lipsit de orişice veracitate istorică a celor povestite de Cornoveni, (şi 
s’ar putea adaogă aci un material foarte bogat, pe care îl reţinem însă, socotind că-şi găseşte loc 
mai potrivit într’un studiu de memorie socială ce-1 pregătim), încercarea naivă de a explică 
prezentul, starea de fapt pe care au moştenit-o şi pe care nu şi-o pot explică, cred că apare destul 
de limpede din înseşi textele arătate. Nu mai amintim de contrazicerile pe care le cuprinde în 
sine teoria explicativă după care « nici nu are chip să se pomenească (delniţa) dacă nu ar fi fost» 
(familia) faţă de cazul Nadelului: « Delniţa este amu; dar famelia nu mai este. In vreme a fost», ci 
sunt şi alte fapte care contrazic această credinţă generală şi care şi acestea scapă de sub puterea 
de observaţie a săteanului din Cornova: astfel de pildă lipsa complectă a unor anume familii: 
Caracaşii, Jărdanii. 

Faţă de aceste excepţii, Cornovenii se arată puţin cam încurcaţi şi cu destulă supărare le 
observă şi ei când le atragi luarea aminte: Informatorul Vania Sclifos (dvorean, 47 ani, 3 clase de 
liceu) spune « Pe Şoimaru îl găseşti pe Şoimăreasca; dar pe'Caracas,nu-l găseşti pe Caracas... 
(informatorul înjură cu necaz). Jerdanii, 

iar nu mai sunt. Eră unu Ştefan Jărdan din Rădeni. Dar din cei vechi, nu mai sunt. Sunt numai 
cumpărători». 

Problema e încă mai complicată prin faptul că delniţele au, la rândul lor, sub- împărţiri 
interne pe bătrâni, adică « un butuc » şi un sistem de «tăbliri », care permite fiecărui membru 
component al delniţei să-şi aibă pământul, nu blocat într’un singur loc. ci resfirat la diverse 
intervale, dealungul întregii delniţe, astfel « ca să-l ajungă şi bun şi rău », « să aibă şi pădure şi 
iaz şi vii şi ogor ». 

Astăzi întreg sistemul delniţelor e fără de niciun folos practic. Fiecare stăpâneşte înăuntrul 
ei ca un proprietar deplin şi orice corespondenţă între neamuri şi delniţe, sau între categorii 
sociale (mazili, dvoreni de o parte şi iobagi de alta) este totalmente pierdută. Nu e deci de mirare 
lipsa de legende precise cu privire la spiţuirea întregii moşii cornovene, la descălecarea şi 
evoluţia ei ulterioară. Dat fiind că aceste legende îndeplinesc rolul de legende etiologice juridice 
şi constituesc forine de organizare totală a proprietăţii devălmaşe pe cote părţi, e firesc ca ele să 
nu existe acolo unde regimul proprietăţi private s’a aşezat deplin. 

Ceeace se mai ţine minte azi, se datorează faptului că până la reintegrarea Basarabiei la 
România, plata impozitelor către stat se făcea prin cislă: nu plăteau oamenii individual, ci 
delniţa ca atare, socotită ca o societate de cultivatori, ca o o obştie solidar responsabilă. Aceasta 
face ca mai toţi gospodarii trecuţi de 50 de ani, să ştie mai mult sau mai puţin vag, « butucul » 
delniţelor (dar numai al acelora în care plăteau cislă). Cheia totală care să deslege înţelegerea 
satului întreg al Cor- novei, este astăzi cu desăvârşire pierdută; o mai ştie vag, doar Gh. 
Popescu, mazil, 63 ani, analfabet, care a primit-o — adevărat secret social care îi permite să facă 
şi meseria de arpentor —dela naşul său, drept zestre (1). 


Al meu gospodar le ştie, delniţele. Eu nu ştiu. Nu prea îmi bat eu capu de aşa fel; dar al meu gospodar 
le ştie. 'Aşa Boeneasca, Miticesca, Lăzasca, Popasca, Chişculeasca, le ştiu şi eu. Dar nu ştiu cât anume, 
câte desetine au. Dar el ţi le spune. 

Gospodarul meu ştie din bătrâni. Ştiu şi femeile, dar mai puţintel. Gospodarului meu i-a spus tatăl lui 
şi un bunel al lui şi el le ştie. El este măsurător. Domnul învăţător Profir, care şi el înţelege foarte bine, cu 
creionul şi nu poate să dea socoteala atât de bine cât el din cap ! 

Fără a intră în analiza şi expunerea amănunţită a acestui sistem, este firesc ca o parcelare 
minuţioasă a câmpului să fie dublată de o parcelare minuţioasă a vetrei satului, a «locului de 
sălişte». Va trebui deci să vedem dacă, din considerarea vetrei de sat de astăzi, din felul de 
aşezare al caselor cornovene, nu ne va fi cu putinţă să lămurim ceva din problema răzăşiei 
cornovene. 

Să trecem aşadar la observarea vetrei satului. 


(1) Gh. Popescu este foarte mândru de această ştiinţă. <t Să zicem că eu, de amu, când am prins a şti 
măsurile, părintele meu, Dumnezeu să-l ierte, a fost om mai prostuţ, nu a ştiut nimica: cât îi dai, atâta luâ. 
Ei, pe urmă, de amu înainte, am apucat şi eu să prind măsura şi dacă îmi spuneau veciniif « stăpânirea 
asta e a mea », eu tot le dam peste nas »t 

c) VATRA SATULUI CORNOVA: «SALIŞTE» Şl «IN CÂMP». 

Aşezarea satului Cornova, apare la prima vedere Iară nimic deosebitor faţă de alte sate. La 
egală distanţă între cele două capete ale moşiei, cele 366 de case ale sale şi-au ales parcă 
adăpostul unei văi şi se întind acolo, ca o îngrămădire densă, unde e terenul plan, sau se 
desprind în « mahale » când se ridică pe dealuri sau se deşiră, cotind pe văi laterale. 

De fapt aşezarea acestui sat are determinări mult mai complexe şi nu poate fi înţeleasă 
fără de o raportare la sistemul juridic al umblării pe bătrâni. Din ceeace 



ne permite să ghicim mai dinainte cunoaşterea teoretică — atâta câtă este — a celorlalte sate 
devălmaşe în forme asemănătoare celei din Cornova, putem face ipoteza că existenţa unor 
grupe, pe vremuri familiale, stăpânitoare de delniţe la câmp, trebuie să atragă după sine 
existenţa corespunzătoare a altor delniţe, de sălişte, în care proprietarii respectivi ai câmpului 
să-şi aibă locuinţa. Dacă sunt de pildă, pe câmp, patru mari fâşii, va trebui să găsim şi în vatră 
patru loturi distincte. Şi dacă în sânul fiecărei fâşii din câmp, vor fi subîmpărţiri altele, va 
trebui să le găsim şi pe acestea în vatră. 

Uneori, pământul este astfel dispus încât permite aşezarea de case de-alatul întregii moşii. 
Este cazul satului Năpădeni, vecin imediat cu Cornova. Acolo terenul a permis întinderea 
satului de-alatul, peste toate delniţele Năpădenilor (Jantovă- neasca, Băhăteasca, Hărbasca, 
Tărasca, Bărgăneasca şi Cumpărătura), excepţie făcând numai ultima, Lunca, rămasă loc de 
islaz pentru toate delniţele la un loc. 

La Năpădeni, şi-a aşezat deci fiecare casa lui, pe delniţa ce-i aparţinea, delniţa de câmp 
prelungindu-se fără întrerupere peste sat. 

Ceeace nu este cazul Cornovei: datorită unor împrejurări pur geografice, adică a dealurilor 
care împart transversal moşia în două dela Faţa Ichelului până aproape de Dealul Galben, satul 
a trebuit să se înghesuie totul într’o singură vale. A trebuit deci să se facă aci un schimb de 
pământuri între cei a căror delniţe de câmp treceau tocmai prin valea aleasă ca vatră de sat şi 
cei ale căror delniţe treceau prin alte părţi. (Evident, dacă presupunem o calculare conştientă şi 
o tocmeală prezidând operaţia fundării satului, în loc să concepem satul ca o creaţie străveche 
spontană şi făcându-se pe încetul, zi de zi; concluziile pe care le vom trage deci în acest punct al 
problemei, ne vor permite, cu alt prilej, să judecăm şi sub acest aspect, problema originii istorice 
a satului). 

In primul rând, remarcăm că nu avem absolut nici un act cu privire la această vatră de sat. 
Nici măcar cea mai vagă informaţie istorică. In cazid acesta să vedem ce spune legenda şi 
amintirea oamenilor, înainte de a trece la analiza a ceeace spune vatra ea însăş, în 
materialitatea ei. 

întrebuinţăm pe cât se poate aceiaşi informatori pe cari i-am mai citat. Astfel Petrache 
Caţăr ne spune: 


făcut sat, o chicat numai pe două delniţe sau numai pe trei; dar celelalte trupuri rămâneau 
întregi. Dar trebuia să stea şi ei în sat. Nu a putut să stea fiştecare pe delniţa lui. 

« Cum să facem noi ». au zis răzeşii ? — « Noi suntem obijduiţi, că noi nu stăm pe 
bucata noastră de loc şi voi aveţi unde şedea pe dânsul ». — « Daţi-ni-i nouă pământu, 
pentru acesta de sat, daţi-ne dintr’al vostru pământ, din delniţa voastră ». 

Şi s'a dat atunci câte doi stânjeni din delniţele cele lungi pentru un stânjen de sălişte, 
măcar că ea a fost scurtă. Capătul săliştei este la mine pe gard; şi dincolo, unde şade 
Ştefan Corcodel. Iată cât este de scurtă. Dar celelalte sunt dela Hârjauca până la Cucioaia. 
A trebuit să dea doi stânjeni de cei lungi, pe un stânjen scurt, pentrucă aceasta se chiamă 
că a fost de folos, că este sat. Şi s’a dat doi stânjeni de aceia pe un stânjen de sălişte. Şi în 
vatră nu sunt delniţele puse după cum le-am numărat în câmp. Aci este pus; 


2. Caracaş. 

3. Zaliareasca. 

4. Chişculeasca (unde este biserica nouă este Chişculeasca). 

5. Jerdăneasca. 

6. Fopasca. 

7. Boeneasca. 

8. Boeneasca. 

9. Lăzasca şi Găneasca. 

10. Miticeasca şi 

11. Popasca. 


Şterge pe Popasca de unde ai pus-o, că aici vine. 
(întreb: Dar Nadelul are delniţa în sat?). 

Petrache Caţăr: 

Nadelul ? Mă tem că are. Ia să vedem eu: au ei s’au n’au în sat ? (Se gândeşte mult). 
Ba mă tem că în sat nu are Nadei. 

Dar pe Găneasca am pus-o ? Ia să vedem eu pe unde vine Găneasca ? Gă- neasca 
vine lângă Lăzasca şi apoi vine Miticeasca. 

Printre dânsele nu au chietre, îmi pare mie ; doar cele cu margine au chietre ; dar 
printre dânsele mă tem că nu au chietre. Aşa: înăuntru nu au, numai pe margine au. 
Pentru atâta nu o pus ei chietre: au pus numai marginile că amu fieştecare şi-a făcut 
casă şi nu le-a mai trebuit chietre, că au avut casă. 

(întreb data calculării delniţelor din vatră). 

Ei ! e de mult, nu ştiu. Documentu când ar fi! Cu el nu greşeşti. Trebue să fie el 
undeva. Dar tot de mult trebue să fie: 500, 600 de ani. Satul ăsta e veclii, aud eu. 

Iar mazilul Vasile Popa ştie că: 

îmi este casa pe Popasca. Aici este locul săliştei satului. Pe câmp merg delniţele. 
Dar nu a avut chip să meargă delniţele prin sat. Popasca are acolo 101 de lat. Dar aici 
poate i-a dat numai io stânjeni; are puţintel. Dar ca să aibă toţi câte o bucăţică în 
săliştea satului, a dat câte mai puţin. 

Vin aşa: Comaniceasca, Popasca, Jerdăneasca, Şoimăreasca şi Caracaşul. 

S’a dat după cum eră de lat în câmp, că ele nici pe câmp nu sunt la fel de late. Insă 
le-a dat mai înguste în sălişte. Astăzi nu se mai poate şti care casă este pe fiecare 
delniţă; să fie linii în sat cum este pe câmp, să fie cu semn. 

Iar Vasile Cojocarii, (mazil de 62 de ani, analfabet) ştie şi el că: 

« S'a lepădat pământ din toate delniţele şi şi-a făcut fiecare sălişte.Satul nu putea 
să se înşire dela Rădeni până la Năpădeni. Şi atunci s’a lămurit aşa: s’a analojit aşâ şi 
s’a lepădat aşâ, din fiecare câte o brazdă, câte două, câte cât a trebuit ». 

(întreb cine a făcut analojia?). 

— Bătrânii. Nici nu erau Ruşii aicea; este demult de atunci. 

Cam acestea sunt informaţiile pe care le putem obţine. In afară de Gh. Popescu (pe care îl 
vom folosi mai târziu) nici un informator nu e în stare să dea o descriere exactă, pe teren, a 
delniţelor acestora de sălişte. 

Ceeace trebuieşte însă remarcat, e faptul că între teritoriul ocupat de case şi vatra propriu 
zisă, Cornovenii fac o deosebire. In linii mari, ei ştiu desprinde, din totalul caselor, un bloc care 
formează vatra cea veche a satului, loc de aşezare a celor cu vază, a mazililor, reprezentând o altă 
realitate socială decât a ţăranilor cari stau «la câmp », deşi între o casă din vatră şi una din câmp 
e uneori doar gardul la mijloc. Cu ochiul liber însă e cu neputinţă să vezi deosebirea dintre vatra 
veche şi creşterea ulterioară a satului nou. Totuş determinarea acestei vetre vechi e interesantă 
deoarece ea reprezintă, izolat prin distribuţia sa topografică, un fenomen pe care îl putem socoti 
anterior restului. 

Această vatră de sat veche pare a fi fost însemnată cu pietre. Astăzi pietrele sunt în parte 
scoase, în parte îngropate, în parte acoperite de clădiri. Totuş limitele generale ale vetrei se ţin 
minte, desigur tocmai datorită faptului că ele servesc astăzi încă, la catalogarea a două categorii 
de populaţie: mazili şi ţărani, răzăşi şi 

lăturaşi. Mergând din casă în casă, pe linia aproximativă indicată de bătrâni, am reuşit să 
reconstituim liniile drepte ale vetrei vechi, luând mărturia tutulor bătrânilor, din absolut fiecare 
casă, căutând pietrele şi măsurând noi înşine cu prăjina. Un fragment de hartă, găsit posterior, 
ne-a întărit convingerea că nu greşim. 

Astfel, vatra satului are o formă aproximativ pătrată, şi cade în dreptul delniţelor de câmp: 
Lăzasca, Boeneasca şi Găneasca. « Fundul satului» şi« Gura satului» 


hotarului’şiVelrii satului Comoua 



se mărginesc deci cu aceste delniţe. « păturile satului» merg dealungul delniţei Nadei (dinspre 
Rădeni) şi a delniţei Miticeasca (dinspre Năpădeni). 

Să trecem acum la reconstituirea, în sânul acestei vetre, a delniţelor de sălişte. Operaţia este 
cu mult mai grea şi a necesitat o muncă de aproape o lună de zile, căci singura tehnică ce o 
putem întrebuinţa eră aceea a luării la rând a tuturor caselor, fără excepţie şi a unei anchete 
făcute asupra istoricului familiei respective, pentru a-i determina locul de aşezare, în delniţă, şi 
titlul juridic de stăpânire în sânul acestui 

sistem. Dacă am putut-o duce la bun sfârşit, e datorită, în mare măsură, lui Gk. Po- pescu, care 
s’a dovedit într’adevăr a fi adânc cunoscător al satului şi înţelegător al sistemului umblării pe 
bătrâni. Trebuie chiar să socotesc pe Gh. Popescu drept un exemplar unic: este un om cu care 
poţi vorbi cele mai abstracte probleme ale umblării pe bătrâni, pentru ca să primeşti din partea 
lui, adeseori lămuriri, întotdeauna formulări noui şi autentice. 

Care e rezultatul acestei anchete? 

Vatra propriu zisă a satului Cornova, cea obţinută prin schimb de pământ, se întinde de pe 
poalele dealului Cihornic-Bulgari până la râpa care desparte satul în două. Pe această vatră 
delniţele sunt următoarele: 

II. Caracasul. 

III. Zahareasca. 

IV. Chişculeasca. 

V. Jărdăneasca. 

VI. Popasca. 


Această vatră, cuprinsă între margini naturale, deal şi râpă, cade după cum am arătat în 
dreptul delniţelor de câmp Găneasca, Boeneasca de jos şi Păzasca. La margini, merge dealungul 
delniţei Nadei (adică de fapt dealungul Boenesei de sus: Nadelul împreună cu Comaniceasca 
fiind fragmentări din trupul Boenesei de sus) şi dealungul delniţei Miticeşti. 

După toate informaţiile pe care le avem, Miticeasca, pe vremuri, cuprindea la rândul ei 
subdelniţele Lăzasca, Găneasca şi Boeneasca de sus şi de jos. (Miticeasca, Găneasca şi Lăzasca 
veneau ca cum ar fi veri, declară informatorul Chiruşa Savu, 

Aceasta pare a fi adevărat, tocmai dat fiind faptul că în vatra propriu zisă nu întâlnim nici 
una din aceste delniţe. Locuitorii delniţelor din grupul Miticesc puteau să-şi facă locuinţele 
deadreptul pe delniţa lor. 

Gh. Popescu ne spune: «Vatra satului se numără că este pe Miticeasca, că au schimbat-o cu 
Miticeştii». « Boeneştii, Găneştii, Miticeştii şi Lăzăştii, erau pe margine şi aceste patru delniţe 
nu s’au vârît în sălişte. Aşa că acolo este ca de câmp. lucrul acela. Sălişte e numai asta cu chiatră 
şi aşezată ca vatră de sat. Casa de bârne a lui Mitică, nu este în sălişte». « Ei dacă nu au sălişte 
s’au aşezat pe câmpul lor. Ei au vatră drept în trupul moşiei». 

Sunt deci de despărţit de fapt trei feluri de locuri de aşezare în satul Cornova: 

1. Aşezarea celor 6 delniţe enumerate în « vatra propriu zisă » obţinută prin schimb cu 
delniţele Miticeşti. 

2. Aşezarea delniţelor Miticeşti, a căror împărţire o vom studia îndată. 

3. Aşezarea de case «în câmp », propriu zis. 

Să intrăm în analiza lor. 

Grupul cel dintâi, al celor 6 delniţe, vatra propriu zisă este împărţită în delniţe care merg 
toate paralel dela « fundul» satului la «gura satului», încăpând toate între deal şi râpă. 

Grupul de al doilea s’a aşezat dela râpă încolo urcând spre celălalt deal, dinspre 
Năpădeni. Intre râpă şi punctul de unde începe dealul se urcă o fâşie de loc foarte 
mică. Această fâşie a fost dată drept delniţă separată delniţelor Boeneşti de sus 
şi de jos. Deci celor două Boenese de câmp, le corespunde o singură Boeneasă de 
sălişte. Restul, adică Miticeasca, Lăzasca şi Găneasca se întind pe deal. Partea cea 
mare o are Miticeasca. Lăzasca şi Găneasca au primit numai două fâşii mărunte, 
abeâ distincte. Aşezarea lor e dealtfel alta: nu mai merg paralel cu delniţele de 
până acum, ci cad perpendicular pe ele. Cele dintâi« vrâstau vatra » acestea « cad 

E fără îndoială foarte greu să se spună care sunt creşterile ulterioare ale acestor 
aşezări de pe Miticeasca, Găneasca şi Lăzasca. Loc aveau destul: era doară delniţa 
lor de câmp şi proprietarii delniţelor s’au întins destul de mult. 

Despre casele de pe această delniţă nu se poate deci spune dacă sunt de câmp 
sau de vatră. 

In schimb casele crescute, nu pe delniţa Miticească de câmp, dela râpă în sus, 
ci pe delniţele din celelalte trei laturi ale satului: Lăzasca, Boenească de jos, Gă- 
nească, Nadei şi Comanicească (Boenească de sus), ele aparţin cert «câmpului». 

Dacă am vrea ca atare să numărăm casele care aparţin vetrei am pune întâi 
grupul celor 6 din vatra propriu zisă, am adăoga Boeneasca, dat fiind că şi ea are 
margini precis stabilite, şi am obţine următoarea socoteală: 


1. Şoimăreasca 

2. Caracasul. 

3. Zahareasca 

4. Chişculeasa 

5. Jărdăneasca 

6. Popasca 

7. Boeneasca . 


Total.. . 137 » 

Dacă adăogăm delniţa comună a Miticeascăi (cu Găneasca şi Lăzasca), reprezentând 52 de 
case, atunci avem o sumă totală de 189 de case aşezate în vatră faţă de un total de 366 de case, 
din care 177 aşezate în câmp. 

Pentru a putea fi siguri de schema de naştere a vetrei satului pe care am arătat-o mai sus, în 
afară de argumentul pe care l-am mai adus, al faptului inexistenţei în vatră a delniţelor 
Miticeşti şi în afară de faptul că pentru două Boeneşti de câmp, nu avem decât o singură 
boenească de sălişte, ne-ar trebui o ridicare topografică perfectă a tutulor delniţelor, de câmp şi 
de sălişte, pentru a vedea care este raportul constant între suprafaţa delniţei de câmp şi cea de 
sălişte, care să ne permită să reconstruim mintal, prin operaţii aritmetice, seria de schimburi şi 
de « analoguri » făcute la stabilirea vetrei satului. Cifrele ne-ar arătă modul de grupare logică a 
delniţelor între ele şi ca atare topografia şi aritmetica ne-ar ajută la cercetarea istorică a satului 
(1). 


(1) Această ridicare va fi făcută în primăvara anului 1933. 

Insfârşit, încă un lucru asupra căruia trebuie să insistăm, căci el e de natură a ne pune 
foarte frumos în lumină complexitatea şi minuţioasa organizare pe care noi nu numai că nu o 
cunoaştem, dar nici măcar nu o presupunem, E vorba de modul de distribuţie al uliţelor Cornovei 
faţă de cadrilajul acesta juridic al delniţelor de sălişte. 

Dacă privim cu luare aminte schiţa No. 3, aproximativă ca ridicare topografică, dar corectă 
totuş ca schemă principială, observăm un lucru deosebit de important şi anume: faptul că uliţele 
ţin seama de împărţirea pe delniţe: ele străbat casele din două în două delniţe, exact pe hotarul 
despărţitor, astfel ca să permită uşor intrarea în gospodării. Acolo unde terenul se opune (de 
pildă în « fundul satului» unde e o râpă) uliţa coteşte şi ea, străbate o delniţă şi se opreşte, ca să- 
şi continue drumul din nou pe un alt hotar. Singur drumul care trece între delniţele Şoimăreasca 
şi Caracasul se abate puţin pe Caracas, excepţie nu prea importantă, Caracasul fiind o delniţă 
ruptă din Şoimăreasca şi dată prin înzestrare Caracaşilor, uliţa fiind deci o chestiune privată a 
Şoimăreştilor, nici de cum o chestiune publică sătească. Dar încolo nici o excepţie. 

Astăzi gospodarii nu mai ştiu regulele cele vechi; ba ignoranţa lor este uneori surprinzătoare: 
dela vârsta de 50 de ani în jos, rari sunt cei cari ştiu ceva despre existenţa unor delniţe de câmp 
deosebite de cele de sălişte; iar majoritatea tinerilor nici nu ştiu măcar pe ce delniţă se află 
aşezată casa lor. 

Această ignoranţă precum şi abuzul mărunt al proprietarilor, au făcut ca împărţirea săliştii 
pe delniţe să nu mai fie clară: gardurile s’au tot împins în dreptul celor mai« hâtrii şi mai 
puternici », cuprinzând din drumul obştesc, s’au încovoiat, în serpuiri care par capricioase şi fără 
sens. Mărunte, abea vizibile, acolo unde uliţa merge pe hotar, bruşte şi inexplicabile acolo unde 
drumul trece de pe un hotar pe altul. Satul întreg pare întortochiat absurd şi în adevăr nici nu 
poate fi înţeles dacă nu ştim legătura aşezării caselor cu o reţea prestabilită de natură juridică 
(1). 

d.) STRUCTURA SOCIALĂ A POPULAŢIEI VETREI 

Rămâne să facem acum studiul fiecărei delniţe în parte şi al fiecărui locuitor din delniţă, 
pentru a vedea dacă între stăpânirea în delniţă de câmp şi locuinţa în delniţă respectivă de 
sălişte există o corespondenţă; dacă delniţă de sălişte respectă în interiorul ei tăblirile în bătrâni 
pe care le are delniţă de câmp şi insfârşit dacă există o relaţie între delniţe, sau între totalul 
săliştii şi restul satului cu privire la categoria socială a proprietarilor. 

Pentru aceasta ar fi nevoe de publicarea listelor complecte ale locuitorilor delniţei. Am fi 
făcut-o în acest loc dacă rezultatul la care am ajuns ar fi fost pozitiv. Insă concluzia la care am 
ajuns este aceea că nu există, sau în tot cazul nu mai există, nici o corespondenţă între 
proprietatea delniţei de sălişte şi a celei de câmp, şi că «bătrâni» în sălişti, nu există. Materialul 
pe care ne întemeiem este consemnat în dosarul Istoric al campaniei Cornova, la Seminarul de 
Sociologie din Bucureşti şi se poate verifică acolo. 

(1) Intrebându-se: de ce sunt aşâ de întortochiate uliţele satului: se primeşte răspunsul « aşâ au 
căzut din răzăşie, din împărţeală » (fişe Gh. Dumitrescu). 

Interesantă ne pare numai calcularea locuitorilor pe stări sociale. Din acest punct de vedere 
putem da următorul tablou: 



Şi pentru ca aceste cifre să capete un sens mai adânc, să le punem faţă în faţă cu cifrele 
corespunzătoare ale restului satului, crescut în câmp. 

Vom obţine astfel tabloul următor: 

s recalculam!» I în procente, obţinem următoarele proporţii: 


/n vatra 


cam/i. 

a . Jf9% 
- ti f % 



După cum se poate vedea am socotit două categorii sociale deosebite: mazilii, (dvorenii, 
grajdaninii şi boenii, formând anexe boereşti ale maziliei) şi ţăranii (la care am adăogat străinii 
de diverse neamuri). Se poate vedea foarte clar că proporţia cea mare de săteni şi de străini faţă 
de mazili, se află în câmp; pe când proporţia maximă a mazililor şi celorlaţi boeri, faţă de 
ţărani, se află în vatră. De unde se poate trage concluzia că vatra, moment istoric anterior « 
câmpului», reprezintă locul de aşezare massată a mazililor, satul Cornova însuş fiind în adevăr 
un sat de mazili, pe lângă care s’au adunat săteni «lăturaşi», iar nu un sat vechiu de iobagi. 

Dar pentru a putea fi siguri pe aceste concluzii ar trebui din nou o măsurare nu numai pe 
suflete, ci şi pe întindere de pământ posedat. Deci, din nou, ar trebui o ridicare topografică. 

Dar dacă am reuşit să facem simţită această nevoe a istoricului de ai eşi câteodată la câmp, 
cu aparatura tehnică necesară, suntem deocamdată destul de mulţumiţi. Rămâne, cu alt prilej, 
să dăm şi dovada de fapt, nu numai logică, a valorii cercetării la teren, sub toate chipurile cu 
putinţă, pentru istoria noastră socială. 

